American Ultimate Disc League

American Ultimate Disc League (AUDL) – profesionali lėkščiasvydžio lyga Šiaurės Amerikoje. Pirmasis lygos sezonas prasidėjo 2012 m. balandžio mėnesį su aštuoniomis komandomis. Nuo balandžio iki liepos yra žaidžiamos reguliariojo sezono varžybos. Atkrintamosios vyksta rugpjūčio mėnesį ir baigiasi finalais.

 Istorija 

 Pirmasis sezonas 
Pirmieji AUDL lygos čempionais tapo Konektikuto „Constitution“. 2012 m. balandžio 14 d. jie savo pranašumą įrodė prieš Rod Ailando „Rampage“ rezultatu 29-22. Pirmasis taškas buvo pelnytas Brent Anderson iš Konektikuto „Constitution“ komandos. Pirmasis lygos finalas įvyko 2012 m. liepos 11 d., jį laimėjo Filadelfijos „Spinners“ rezultatu 29-22 prieš Indianapolio „AlleyCats“.

Pirmajame sezone varžėsi aštuonios komandos, suskirstytos į rytų ir vakarų konferencijas. Indianapolio „AlleyCats“ žaidėjas Jonathan 'Goose' Heltonwas buvo išrinktas naudingiausiu sezono žaidėju. Helton, kartu su Evan Boucher, Cameron Brock, Rob Dulabon, Dave Hochholter, John Korber ir Jake Rainwater buvo išrinkti pirmaisiais AUDL lygos žaidėjais, patekusiais į žvaigždžių „All-AUDL“ komandą.

 2012 m. ieškinys 
2012 m. gegužę lyga paskelbė apie planus plėstis kitam sezonui, įskaitant frančizes Niudžersyje, Niujorke ir Bostone. Konektikuto „Constitution“ ir Rod Ailando „Rampage“ klubų savininkai nesutiko, nes Bostono ir Niujorko frančizės pažeistų teritorinius susitarimus, kuriuose yra nurodyta, kad neturėtų būti konkurencijos mažesniu negu 100 mylių spinduliu. Lyga atskirai kompensavo Filadelfijos „Spinners“ klubui už Niujorko ir Niudžersio frančizių skverbimąsi į lygą.
Derybos tarp „Constitution“, „Rampage“ ir lygos pasiekė aklavietę birželio pradžioje ir klubų frančizių savininkai pagrasino imsiantys veiksmų. Lyga pati padavė į teismą klubų savininkus birželio 17 dieną. Deryboms besitęsiant lyga siūlė įvairius susitarimus (bent du kartus) klubų „Constitution“ ir „Rampage“ savininkams, bet jie buvo atmesti. Liepos 5 dieną „Constitution“ suspendavo savo veiklą komandai dar likus sužaisti dvejas rungtynes. Komanda lygos buvo nubausta maksimalia bauda – 10 000 JAV dolerių už vienerias rungtynes – kurią „Constitution“ savininkas Bryan Ricci pavadino nepagrįsta ir per didele, todėl atsisakė sumokėti. Abiejų klubų, „Constitution“ ir „Rampage“, rungtynės buvo atšauktos sezono pabaigoje. „Constitution“ komanda būtų gavusi vietą atkrintamosiose, bet buvo diskvalifikuota dėl nesumokėtų baudų, to pasekoje „Rampage“ pateko į aktrinamąsias, kur pralaimėjo Filadelfijos „Spinners“ komandai lygos finale.

2012 m. gruodžio mėnesį lyga ir komandų klubų savininkai pasiekė susitarimą. Susitarimo detalės išlieka neatskleistos dėl susitarimo sutarties sąlygų. Nei „Rampage“, nei Konektikuto „Constitution“ nebegrįžo į AUDL lygą 2013 m.

 Nuo 2013 m. iki šiandienos 
2013 m. sezone Indianapolio „AlleyCats“ ir Detroito „Mechanix“ klubai buvo vieninteliai klubai (nuo 2012 m.) išlikę savo miestuose, tuo tarpu „Bluegrass Revolution“ persikėlė iš Leksingtono (Kentukis) į Sinsinatį (Ohajas). Net pasitraukus trims komandoms lygai pavyko plėstis ir priimti net dvylika komandų.

2014 m. lyga išsiplėtė iki 17 komandų, taip pat buvo suformuota Vakarų konferencija. AUDL lygai pavyko pasieksi kelerių metų susitarimą su transliacijų tiekėju „ESPN3“ kanalu, kuris transliuoja daugiau nei 14 reguliariojo sezono rungtynių, atkrintamąsias varžybas ir čempionato finalus.

 Lygos taisyklės 


AUDL lygoje žaidžiama naudojantis pagrindinėmis lėkščiasvydžio žaidimo taisyklėmis, tačiau naudojamos išimtys ir pakeitimai kai kurioms taisyklėms.

Žaidimo aikštė yra padidinta: iki 80 jardų (73 metrai) ilgio ir 20 jardų (18 metrų) pločio taškų zona (tokio pat dydžio kaip amerikietiškojo futbolo aikštė, bet su taškų pelnymo zonomis, kurios yra dvigubai didesnės nei amerikietiškajame futbole). Rungtynės dalinamos į keturis kėlinius po 12 minučių. Po dviejų kėlinių skelbiama 15-os minučių pertrauka. Jeigu rezultatas yra lygus pridedamos 5-ios minutės papildomo žaidimo laiko pratęsime. Jeigu rezultatas išlieka lygus po pratęsimo – žaidžiamas antras pratęsimas, kurio metu pirmoji komanda pelniusi tašką laimi rungtynes.

Svarbus pakeitimas lyginant su JAV USAU lygos taisyklėmis yra tai, kad AUDL lygoje dalyvauja teisėjai ir jie apsprendžia sekundžių kiekį sumažinant nuo 10 iki 7, skiria dešimties jardų (9 metrų) baudą už žingsniavimą pagavus diską, komandoms nėra taikoma dvigubos gynybos taisyklė ir disko metimo metu atliekant žingsnius skelbiamas disko praradimas. Lygoje yra ir kitų pakeitimų, kaip kad dėl per didelio fizinio kontakto komandai gali būti skiriama 5, 10 ar 20 jardų nuobauda priklausomai nuo situacijos. AUDL ir MLU taip pat naudojamos skirtingos taisyklės nei USAU lygos ir WFDF lėkščiasvydžio taisyklių pakete.

 Komandos 
2016 m. sezone suskirstytos į keturis divizionus (rytų, vidurio vakarų, vakarų ir pietų) varžėsi 26 komandos. Lygoje varžosi 22 JAV komandos ir 4 komandos iš Kanados.

 Lygos komandos 
KomandaMiestas, valstijaStadionasĮkurtasPirmasis sezonas Rytų DC Breeze Vašingtonas, Vašingtonas Gallaudet University 2013 2013 Monrealio „Royal“ Monrealis, Kvebekas Percival Molson Memorial 2013 2014 Niujorko „Empire“ Niujorkas, Niujorkas MCU parkas 2013 2013 Otavos „Outlaws“ Otava, Ontarijas Keith Harris 2014 2015 Filadelfijos „Phoenix“ Filadelfija, Pensilvanija A. A. Garthwaite 2013 2013 Toronto „Rush“ Torontas, Ontarijas Varsity 2013 2013 Vidurio vakarai Čikagos „Wildfire“ Čikaga, Ilinojus Lane technikos koledžo paruošiamoji mokykla 2013 (tuomet vadinosi „Windy City Wildfire“) 2013 Sinsinačio „Revolution“ Sinsinatis, Ohajas Sheakley atletikos centras 2012 (įkurtas „Bluegrass Revolution“ pavadinimu) 2013 Detroito „Mechanix“ Pontiakas, Mičiganas Ultimate Soccer kompleksas 2010 2012 Indianapolio „AlleyCats“ Indianapolis, Indiana Kuntz 2012 2012 Madisono „Radicals“ Madisonas, Viskonsinas Breese Stevens 2013 2013 Minesotos „Wind Chill“ Sent Polas, Minesota Sea Foam 2013 2013 Pitsburgo „Thunderbirds“ Pitsburgas, Pensilvanija Founder 2014 2015 Vakarai Los Andželo „Aviators“ Los Andželas, Kalifornija Occidental koledžas 2014 2015 San Diego „Growlers“ San Diegas, Kalifornija Balboa 2014 2015 San Fransisko „FlameThrowers“ Oklandas, Kalifornija Laney koledžas 2013 2014 San Chosė „Spiders“ Los Altos, Kalifornija Futhillo koledžas 2013 2014 Sietlo „Cascades“ Sietlas, Vašingtonas Seattle Memorial 2014 (persivadino Sietlo Raptors) 2015 Vankuverio „Riptide“ Vankuveris, Vankuveris Swangard 2013 2014 Pietūs Atlantos „Hustle“ Atlanta, Džordžija Grady 2015 2015 Šarlotės „Express“ Šarlotė, Šiaurės Karolina Irwin Belk 2014 2015 Džeksonvilio „Cannons“ Džeksonvilis, Florida Krikščioniškosios trejybės akademija 2014 2015 Nešvilio „NightWatch“ Nešvilis, Tenesis Džono Overtono vidurinė 2014 2015 Rolio „Flyers“ Rolis, Šiaurės Karolina WakeMed futbolo parkas 2014 2015 Ostino „Sol“ Ostinas, Teksasas 2015 2016 Dalaso „Roughnecks“ Dalasas, Teksasas 2015 2016

 Buvusios komandos 
KomandaMiestas/ValstijaStadionasSezonas (-ai)Statusas Bafalo „Hunters“ Orchardo parkas, Niujorkas Orchard parko vidurinės sporto kompleksas 2012 Persivadino į Ročesterio „Dragons“ Ročesterio „Dragons“ Ročesteris, Niujorkas Eunice Kennedy Shriver 2013–2015 Contracted Kolumbo „Cranes“ Vestervilis, Ohajas Warhawks 2012 Iširo Konektikuto „Constitution“ Naujoji Britanija, Konektikutas Arute 2012 Iširo Naujojo Džersio „Hammerheads“ Vakarų Vindzoras, Naujasis Džersis Mercer apskrities bendruomenės koledžas 2013 Iširo Filadelfijos „Spinners“ Filadelfija, Pensilvanija Franklin Field 2012 Atsiskyrė ir įkūrė MLU lygą Rod Ailando „Rampage“ Providensas, Rod Ailendas Pierce Memorial 2012 Iširo „Bluegrass Revolution“ Leksingtonas, Kentukis 2012 Persivadino į „Cincinnati Revolution“ Sietlo „Raptors“ Sietlas, Vašingtonas Renton Memorial 2014 Persivadino į „Sietlo Cascades“ Solt Leik Sičio „Lions“ Solt Leik Sitis, Juta 2014 Iširo

 Čempionatai 
SezonasDataČempionasRezultatasAntroji vietaStadionasMiestas20122012 m. rugpjūčio 11 d.Filadelfijos „Spinners“29–22Indianapolio „AlleyCats“Pontiac SilverdomePontiakas, Mičiganas20132013 m. rugpjūčio 4 d.Toronto „Rush“16–14Madisono „Radicals“Lane TechČikaga, Ilinojus20142014 m. liepos 27 d.San Chosė „Spiders“28–18Toronto „Rush“VarsityTorontas, Ontarijas20152015 m. rugpjūčio 9 d.San Chosė „Spiders“17–15Madisono RadicalsAvaya StadiumSan Chosė, Kalifornija20162016 m. rugpjūčio 7 d.Dalaso „Roughnecks“33-27Sietlo „Cascades“Breese StevensMadisonas, Viskonsinas

 MVP 
SezonasŽaidėjasKomanda2012Jonathan „Goose“ HeltonIndianapolio „AlleyCats“2013Jonathan „Goose“ Helton„Windy City Wildfire“2014Beau KittredgeSan Chosė „Spiders“2015Beau KittredgeSan Chosė „Spiders“

 Taip pat skaitykite 
 MLU lyga

 Šaltiniai 

Kategorija:Lėkščiasvydžio turnyrai